Príloha č. 1

**Obchodné meno, adresa alebo sídlo uchádzača:**

**ČESTNÉ PREHLÁSENIE**

Ja, .................................................................... (*meno, priezvisko, titul),*

ako osoba oprávnená konať za spoločnosť / firmu ..................................... (*úplný a presný názov spoločnosti / firmy v zmysle výpisu z príslušného obchodného registra),* so sídlom ................................................................, IČO: ......................................, zapísaná v .............................................................................................. *(údaje z príslušného obchodného registra)*

**ČESTNE PREHLASUJEM,**

že súhlasím bez obmedzení a výhrad s podmienkami a požiadavkami výberového konania na predmet zákazky „Rekonštrukcia lesnej cesty Zabitý chlap.“, stanovenými obstarávateľom, uvedenými vo Výzve na predkladanie cenových ponúk a v ostatných dokumentoch poskytnutých obstarávateľom v lehote na predkladanie ponúk.

Ďalej vyhlasujem, že všetky podmienky a požiadavky výberového konania uvedené vo Výzve na predkladanie ponúk a súťažných podkladoch

**sú zrejmé, jasné a zrozumiteľné.**

V ................................................., dňa:..............................................

...............................................................................

*Pečiatka a podpis štatutárneho zástupcu*

Príloha č. 2

**Obchodné meno, adresa alebo sídlo uchádzača:**

**ČESTNÉ PREHLÁSENIE**

Ja, .................................................................... (*meno, priezvisko, titul),*

ako osoba oprávnená konať za spoločnosť / firmu..................................... (*úplný a presný názov spoločnosti / firmy v zmysle výpisu z príslušného obchodného registra),* so sídlom ................................................................, IČO: ......................................, zapísaná v .............................................................................................. *(údaje z príslušného obchodného registra)*

**ČESTNE PREHLASUJEM,**

že som sa nezúčastnil na príprave ani vyhotovení Výzvy na predkladanie cenových ponúk a Súťažných podkladov na predmet zákazky „Rekonštrukcia lesnej cesty Zabitý chlap“, uverejnenej vo výzve na predkladanie ponúk.

V ................................................., dňa:..............................................

...............................................................................

*Pečiatka a podpis štatutárneho zástupcu*

Príloha č. 3

**Obchodné meno, adresa alebo sídlo uchádzača:**

**ČESTNÉ PREHLÁSENIE**

Ja, .................................................................... (*meno, priezvisko, titul),*

ako osoba oprávnená konať za spoločnosť / firmu..................................... (*úplný a presný názov spoločnosti / firmy v zmysle výpisu z príslušného obchodného registra),* so sídlom ................................................................, IČO: ......................................, zapísaná v .............................................................................................. *(údaje z príslušného obchodného registra)*

**ČESTNE PREHLASUJEM,**

že údaje uvedené vo všetkých dokladoch a dokumentoch predložených v rámci ponuky na predmet zákazky „Rekonštrukcia lesnej cesty Zabitý chlap“,

**sú pravdivé a úplné**

a zároveň dávam súhlas k tomu, že doklady a informácie poskytnuté v rámci tejto verejnej súťaže, môže obstarávateľ spracovávať v zmysle Zákona č.18/2018 Z. z. o ochrane osobných údajov a o zmene a doplnení niektorých zákonov a Nariadením európskeho parlamentu a rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov.

V ................................................., dňa:..............................................

...............................................................................

*Pečiatka a podpis štatutárneho zástupcu*

Príloha č. 4 – Výkaz výmer.

Osobitná príloha, excel.

* Priloha c. 4\_\_Výkaz\_výmer\_zabity chlap

Príloha č. 5 – Tabuľka návrhov kritérií na vyhodnotenie ponúk

**Obstarávateľ:**  Ing. Vladimír Ščešňák

**Predmet zákazky:** „Rekonštrukcia lesnej cesty Zabitý chlap.“

|  |  |  |  |  |  |  |
| --- | --- | --- | --- | --- | --- | --- |
| **Obchodné meno uchádzača** | |  | | | | |
| **Sídlo/miesto podnikania** | |  | | | | |
| **Zastúpený** | |  | | | | |
| **IČO** | |  | | | | |
| **DIČ** | |  | | | | |
| **IČ DPH** | |  | | | | |
| **Telefón** | |  | | | | |
| **Fax** | |  | | | | |
| **E-mail** | |  | | | | |
| **Položka** | **Kritérium** | **Merná jednotka**  **(MJ)** | **Množstvo**  **(MJ)** | **Cena**  **v EUR bez DPH** | **DPH** | **Cena**  **v EUR s DPH** |
| Rekonštrukcia lesnej cesty Zabitý chlap. | Cena | súbor | 1 |  |  |  |
| Lehota dodania  (max. 180 dní) | dni |  | | | |
| **Dátum** | |  | | | | |
| **Miesto** | |  | | | | |
| **Meno a priezvisko štatutárneho zástupcu** | |  | | | | |
| **Podpis a pečiatka** | |  | | | | |

Poznámka: Počet dní sa uvádza v celých číslach. Lehota dodania nesmie prekročiť maximálnu dĺžku dodávky 180 dní. V prípade, že uchádzač uvedie vo svojej ponuke vyššiu hodnotu ako 180 dní, obstarávateľ mu udelí za dané kritérium 0 bodov.

Príloha č. 6 Návrh zmluvy

Zmluva o dielo č. ...........

uzatvorená v zmysle § 536 a nasl. zákona č. 513/1991 Zb. Obchodného zákonníka v znení neskorších predpisov (ďalej len Obchodný zákonník") a zákona 343/2015 Z.z. o verejnom obstarávaní a o zmene a doplnení niektorých zákonov (ďalej len ZVO)

(ďalej v texte len „Zmluva")

Zmluvné strany

Objednávateľ:

Obchodné meno: Ing. Vladimír Ščešňák

Sídlo: 082 53 Petrovany 458

Štatutárny zástupca: Ing. Vladimír Ščešňák

IČO: 40636062

DIČ: 1020006581

IČ DPH: SK1020006581

IBAN: SK5111000000002624729667

Tel. číslo: +421903213810

(ďalej len "objednávateľ")

Zhotoviteľ:

Obchodné meno: .................................................................

Sídlo: .................................................................

Adresa: .................................................................

Štatutárny zástupca: .................................................................

Bankové spojenie: .................................................................

IBAN: .................................................................

IČO : .................................................................

IČ DPH: .................................................................

Reg. č. .................................................................

Tel. číslo: .................................................................

(ďalej len "zhotoviteľ")

**Článok I.**

# **Predmet zmluvy**

* 1. Predmetom tejto zmluvy je záväzok Zhotoviteľa zhotoviť pre Objednávateľa dielo „**Rekonštrukcia lesnej cesty Zabitý chlap**“ (ďalej len „dielo“).
  2. Zhotoviteľ sa zaväzuje zhotoviť dielo v rozsahu podľa položkového rozpočtu predloženého Zhotoviteľom za podmienok dohodnutých v tejto Zmluve a zhotovené dielo riadne a včas odovzdať Objednávateľovi v zodpovedajúcej kvalite a v ponúknutej cene.
  3. Zhotoviteľ sa zaväzuje zhotoviť dielo vo vlastnom mene a na vlastnú zodpovednosť, s odbornou starostlivosťou, v súlade s technickými a hygienickými normami a podmienkami stanovenými touto zmluvou a všeobecne záväznými právnymi predpismi.

# **Článok II.**

1. Túto Zmluvu uzatvára objednávateľ, ako obstarávateľ so zhotoviteľom, ako úspešným uchádzačom v obstarávaní.

# **Článok III. Miesto plnenia**

1. Miestom plnenia je SR, Košický kraj, okres Košice-okolie, k.ú. Bunetice.

# 

# **Článok IV.** **Cena diela**

1. Cena diela v celom rozsahu podľa článku I. tejto zmluvy je stanovená podľa položkového rozpočtu predloženého Zhotoviteľom. Dohodnutá cena diela je konečná.

|  |  |  |  |  |
| --- | --- | --- | --- | --- |
| P.č | Názov stavby | Cena v EUR bez DPH | DPH | Cena v EUR s DPH |
| 1 | Rekonštrukcia lesnej cesty Zabitý chlap. |  |  |  |

Slovom: ....................................................................... EUR a ................................centov

1. Cena diela zahŕňa všetky nevyhnutné práce a dodávky, odborné posudky, vyjadrenia, služby ako aj ďalšie súvisiace práce potrebné pri realizácii diela alebo pri prevzatí a odovzdaní diela do užívania, respektíve pri kolaudácií vrátane odvozu a likvidácie odpadu vzniknutého pri realizácii diela.

# 

# **Článok V.** **Čas plnenia**

1. Termín dodávky Diela: **do .......................................... kalendárnych dní** odo dňa prevzatia staveniska.
2. Zmluvné strany sa dohodli, že odovzdanie staveniska bude najneskôr 7 dní po doručení výsledku kontroly výberu dodávateľa poskytovateľom NFP Objednávateľovi. Objednávateľ oznámi túto skutočnosť Zhotoviteľovi bezodkladne
3. Zhotoviteľ je povinný do 3 dní písomne informovať objednávateľa o vzniku akejkoľvek udalosti, ktorá má vplyv na realizáciu diela. O tejto skutočnosti musí byť uvedený záznam v stavebnom denníku.

# 

# **Článok VI.** **Zoznam zodpovedných osôb**

1. Zoznam osôb zodpovedných za riadenie stavebných prác pri realizácii predmetu tejto Zmluvy o dielo:

Za objednávateľa: ...........................

Za zhotoviteľa: ...............................

# 

# **Článok VII.** **Podmienky uskutočnenia prác**

Spolupôsobenie objednávateľa, zodpovednosť za škodu, stavenisko, zabezpečenie ochrany staveniska a poistenie stavby, požiarne predpisy a predpisy BOZP

1. Objednávateľ odovzdá zhotoviteľovi stavenisko s vymedzenými hranicami bez právneho nároku tretích osôb. O odovzdaní a prevzatí staveniska spíšu zmluvné strany protokol, ktorý podpíšu oprávnení zástupcovia zmluvných strán.
2. Zhotoviteľ pred nástupom na vykonanie diela preukáže objednávateľovi, že má uzatvorené zmluvy o poistení zodpovednosti za škodu vzniknutú pri realizácii predmetu zmluvy po celú dobu jej účinnosti. Požadované zmluvné poistné krytie musí byť minimálne vo výške cenového návrhu zhotoviteľa, ktorý ponúkol v procese verejného obstarávania, na jednu poistnú udalosť.
3. Objednávateľ odovzdá zhotoviteľovi súčasne so staveniskom:

* dokumentáciu stavby v 1 vyhotovení,

1. Zhotoviteľ zodpovedá za škody počas realizácie diela. Zhotoviteľ zodpovedá za škody na majetku, zranenia alebo usmrtenia tretích osôb, ktoré môžu nastať počas vykonávania prác alebo ako ich dôsledok. Zhotoviteľ je povinný na vlastné náklady odstrániť všetky škody na vykonávanom diele, ktoré vzniknú počas obdobia od začatia prác na diele do jeho protokolárneho prevzatia objednávateľom. Zhotoviteľ je zodpovedný za všetky škody na predmete zmluvy spôsobené vlastným zavinením alebo zavinením jeho poddodávateľov počas ich pracovných postupov, ktoré vykonali za účelom plnenia záväzkov pri odstraňovaní vád a opravách počas záručnej lehoty. Zhotoviteľ zodpovedá za to, že dodané množstvo a kvalita vykonaných prác sa zhodujú s údajmi uvedenými v súpise prác a dodávok.
2. Zriadenie, prevádzkovanie, likvidácia, vypratanie a vyčistenie zariadenia staveniska je zahrnuté v cene diela.
3. Zhotoviteľ uhradí počas výstavby všetky náklady na energie na stavbe vrátane zabezpečenia ich dočasných prípojov a meračov.
4. Umiestnenie a udržiavanie dopravných značiek v súvislosti s priebehom prác v súlade s predpismi o pozemných komunikáciách zabezpečí a uhradí zhotoviteľ.
5. Zhotoviteľ je povinný viesť stavebný denník, do ktorého bude zapisovať všetky skutočnosti rozhodujúce pre zhotovenie diela. Ďalej je povinný v denných záznamoch zapisovať údaje o časovom postupe prác, ich akosti, údaje o počte zamestnancov, počte mechanizmov a množstve realizovaných druhov prác. Povinnosť viesť stavebný denník končí protokolárnym odovzdaním a prevzatím diela.
6. Zhotoviteľ poveruje stavbyvedúceho vedením stavebného denníka.
7. Stavebný denník sa musí nachádzať na stavbe a musí byť vždy prístupný zástupcom objednávateľa, projektanta, stavebnému dozoru a dotknutých orgánov štátnej správy.
8. Zápisy do stavebného denníka čitateľne zapisuje a podpisuje stavbyvedúci vždy v ten deň, kedy boli práce vykonané alebo keď nastanú okolnosti, brániace ich výkonu, resp. je potrebné riešiť ďalší postup prác. Všetky strany stavebného denníka musia byť očíslované. Medzi jednotlivými záznamami nesmú byť vynechané voľné miesta. Okrem stavbyvedúceho môže do stavebného denníka vykonávať potrebné záznamy iba objednávateľ, stavebný dozor, spracovateľ projektovej dokumentácie alebo príslušné orgány štátnej správy.
9. Pokiaľ stavbyvedúci nesúhlasí so zápisom, ktorý vykoná objednávateľ alebo ním poverený zástupca, prípadne spracovateľ projektu, musí k tomuto zápisu zaujať svoje stanovisko.
10. Poverený zástupca objednávateľa je povinný podpisovať, ako aj v prípade potreby sa písomne vyjadrovať k zápisom v stavebnom denníku vykonaným zhotoviteľom.
11. Zhotoviteľ je povinný vyzvať objednávateľa na kontrolu častí diela, ktoré budú ďalším postupom prác zakryté, a to písomne v stavebnom denníku 3 pracovné dni vopred. Ak zhotoviteľ nesplní uvedenú povinnosť, je povinný umožniť objednávateľovi vykonanie dodatočnej kontroly a znášať náklady s tým spojené. V prípade, ak sa objednávateľ nedostavil na kontrolu, na ktorú bol riadne pozvaný, môže zhotoviteľ pokračovať v realizácii diela. Ak účasť na kontrole objednávateľovi znemožní prekážka, ktorú nemohol odstrániť, môže bez zbytočného odkladu požadovať vykonanie dodatočnej kontroly.
12. Zhotoviteľ preberá v plnom rozsahu zodpovednosť za vlastné riadenie postupu prác, za bezpečnosť a ochranu zdravia vlastných pracovníkov i pracovníkov subdodávateľov a ostatných ním pozvaných osôb na stavbu, počas celého jej priebehu, ako i za sledovanie a dodržiavanie predpisov bezpečnosti práce a ochrany zdravia pri práci, ako aj platných požiarnych predpisov. Zhotoviteľ je povinný zabezpečiť vybavenie protokolárne prevzatých stavenísk bezpečnostným značením v zmysle Nariadenia vlády SR č. 387/2006 Z. z. o požiadavkách na bezpečnostné zdravotné označenie pri práci a Nariadenia vlády č. 396/2006 Z. z. Zhotoviteľ’ je povinný dodržiavať všetky predpisy, normy, vyhlášky a zákony týkajúce sa BOZP. Zhotoviteľ berie na vedomie, že časť prác môže byť vykonávaná za plnej prevádzky objednávateľa a zaväzuje sa zabezpečiť a označiť stavbu tak, aby nedošlo k úrazu, najmä žiakov a zamestnancov objednávateľa.
13. Zhotoviteľ je povinný plniť ohlasovaciu povinnosť v prípade vzniku mimoriadnych udalostí (úrazy, požiare, havárie a pod.) voči príslušným štátnym orgánom a vznik takejto udalosti oznámiť neodkladne aj objednávateľovi za účelom objektívneho vyšetrenia a prijatia preventívnych opatrení.
14. Práce, ktoré vykazujú už v priebehu realizácie nedostatky alebo sú v rozpore s STN musí zhotoviteľ na vlastné náklady nahradiť bezchybnými prácami.
15. Zhotoviteľ zodpovedá za čistotu a poriadok na stavbe, zaväzuje sa odstrániť všetok odpad, ktorý je výsledkom jeho činnosti na svoje náklady.
16. Objednávateľ počas realizácie diela má právo kontrolovať vykonávanie prác a priebežne zhotoviteľa upozorniť na prípadné vady s požiadavkou ich odstránenia .
17. Nebezpečenstvo škody na diele, ako aj na veciach a materiáloch, potrebných na zhotovenie diela, znáša zhotoviteľ až do času protokolárneho prevzatia diela objednávateľom.
18. Zhotoviteľ je povinný zúčastňovať sa pracovných porád a kontrol na stavbe, ktoré bude v priebehu realizácie diela zvolávať objednávateľ. Objednávateľ minimálne 2 pracovné dni vopred písomne oznámi zhotoviteľovi ich presný termín.
19. Zhotoviteľ zodpovedá za bezpečnosť práce, ochranu zdravia zamestnancov, bezpečnosť technických zariadení pri stavebných prácach, za dodržiavanie všeobecne záväzných právnych predpisov a STN, týkajúcich sa činností pri vykonávaní diela a ochrany životného prostredia. Pokiaľ porušením tejto povinnosti zhotoviteľa vznikne škoda v priestoroch staveniska alebo v jeho blízkosti, náklady spojené s odstránením tejto škody znáša zhotoviteľ.
20. Zhotoviteľ splní svoju povinnosť vykonávať dielo, ktoré je predmetom tejto zmluvy, jeho riadnym dokončením. Podmienkou odovzdania a prevzatia diela je úspešné vykonanie všetkých skúšok, predpísaných osobitnými predpismi, záväznými normami a projektovou dokumentáciou ako aj odstránenie všetkých prípadných vád a nedostatkov.
21. Zhotoviteľ 7 pracovných dní pred plánovaným odovzdaním predmetu zmluvy písomne vyzve objednávateľa k prevzatiu diela. Najneskôr 3 pracovné dni pred začatím preberacieho konania budú zo strany zhotoviteľa pripravené k nahliadnutiu všetky doklady potrebné k tomuto konaniu.
22. Pre odovzdanie predmetu zmluvy platí:

* zmluvné strany vyhotovia protokol o odovzdaní a prevzatí predmetu zmluvy podpísaný osobami oprávnenými konať vo veciach technických. Protokol bude obsahovať najmä základné údaje dokončeného diela, súpis zistených drobných vád a nedorobkov (ak sa takéto vyskytnú), dohodu o opatreniach a lehotách na ich odstránenie, prípadne dohodu o iných právach zo zodpovednosti za vady,
* ak objednávateľ odmietne podpísať protokol o odovzdaní a prevzatí predmetu zmluvy, spíšu zmluvné strany zápis, v ktorom uvedú svoje stanoviská a ich odôvodnenie,
* drobné odchýlky od projektovej dokumentácie, ktoré nemenia prijaté riešenie, ani nezvyšujú cenu prác, nie sú vadami, ak boli dohodnuté aspoň súhlasným zápisom projektanta a objednávateľa v stavebnom denníku. Tieto odchýlky je zhotoviteľ povinný vyznačiť v projektovej dokumentácii skutočného vyhotovenia.

1. Zhotoviteľ je povinný pri preberacom konaní odovzdať objednávateľovi v 2 vyhotoveniach:

* projektovú dokumentáciu skutočného vyhotovenia so zakreslením všetkých zmien podľa skutočného stavu vykonaných prác v dvoch vyhotoveniach.
* zápisnice a osvedčenia o vykonaných skúškach použitých materiálov

1. Na odovzdávacom - preberacom konaní sa preverí, či je záväzok zhotoviteľa splnený tak, ako je stanovené v predmete zmluvy, prevedie sa fyzická kontrola vykonaného diela.
2. Zhotoviteľ je povinný po odovzdaní diela usporiadať stroje, zariadenia a zvyšný materiál na stavenisku tak, aby dielo mohlo byť riadne užívané, pričom stavenisko je povinný vypratať do 10 dní odo dňa odovzdania a prevzatia diela.

# **Článok VIII. Platobné podmienky**

1. Cena podľa čl. IV bude fakturovaná mesačnými faktúrami do sumy 50% ceny diela, potom zvyšná časť bude vyfakturovaná po dokončení diela. Faktúra bude vystavená k 15. dňu v mesiaci na základe Súpisu vykonaných prác za uplynulý kalendárny mesiac odsúhlaseného objednávateľom. Zhotoviteľ vystaví faktúru najneskôr do dvoch dní od odsúhlasenia Súpisu vykonaných prác a doručí ju objednávateľovi. Splatnosť vystavenej faktúry je 45 dní odo dňa doručenia objednávateľovi.
2. Zhotoviteľ sa zaväzuje vypracovať Súpis vykonaných prác uskutočnených k 15. dňu v mesiaci. Objednávateľ sa zaväzuje, že v prípade ak stavebný dozor nezistí rozpor medzi vykonanými prácami a Súpisom vykonaných prác, odsúhlasí predložený Súpis vykonaných prác do desať dní odo dňa jeho predloženia zhotoviteľom; ak objednávateľ do desiatich dní odo dňa predloženia Súpisu vykonaných prác neoznámi zhotoviteľovi pripomienky, má sa za to, že s predloženým Súpisom vykonaných prác súhlasí. Ak by objednávateľ mal k predloženému Súpisu vykonaných prác pripomienky, budú odstránené vzájomnou dohodou objednávateľa a zhotoviteľa.
3. Faktúra vystavená zhotoviteľom musí obsahovať všetky náležitosti daňového dokladu v súlade s platnou právnou úpravou SR. V prípade, že daňový doklad nebude obsahovať tieto náležitosti, objednávateľ má právo vrátiť ho na doplnenie a prepracovanie. V takomto prípade sa preruší lehota splatnosti a nová lehota splatnosti pre objednávateľa začne plynúť prevzatím daňového dokladu.

# 

# **Článok IX.** **Zodpovednosť za vady a záruky**

1. Zhotoviteľ zodpovedá za to, že dielo má v dobe prevzatia zmluvne dohodnuté vlastnosti, že zodpovedá technickým normám a predpisom SR, a že nemá chyby, ktoré by rušili, alebo znižovali hodnotu alebo schopnosť jeho používania k zvyčajným alebo v zmluve predpokladaným účelom.
2. Zhotoviteľ zodpovedá za vady, ktoré predmet má v čase jeho odovzdania objednávateľovi. Za vady, ktoré sa prejavili po odovzdaní diela, zodpovedá zhotoviteľ iba vtedy, ak boli spôsobené porušením jeho povinností.
3. Záručná doba na stavebné práce sú 2 roky odo dňa prevzatia diela objednávateľom. Presný termín ukončenia záručnej doby zmluvné strany zapíšu do protokolu z odovzdania a prevzatia diela.
4. Finančná garancia
   1. Zhotoviteľ uhradí do 5 dní odo dňa odovzdania staveniska objednávateľovi finančnú garanciu vo výške **10% z výšky ceny diela** bez DPH.
   2. Finančná garancia bude viazaná na účte objednávateľa po dobu záručnej doby a bude slúžiť na úhradu odstránenia vád diela, ktoré zhotoviteľ neodstráni v dohodnutom termíne v zmysle bodu 9.6 tejto zmluvy a ktoré bude nútený zabezpečiť obstarávateľ.
   3. Finančná garancia sa vráti na účet zhotoviteľa po uplynutí záručnej doby. Výška vrátenej finančnej garancie bude krátená o sumu, ktorú objednávateľ použil na odstránenie vád diela v zmysle bodu 9.4.2.
5. Záruka sa vzťahuje na dielo za predpokladu riadnej starostlivosti a údržby diela objednávateľom. Záruka sa nevzťahuje na prípady násilného poškodenia diela, resp. poškodenia živelnou pohromou, okrem prípadov ak bude preukázané že k poškodeniu došlo, alebo k nemu došlo vo väčšom rozsahu, v dôsledku nekvalitne vykonaného diela.
6. Zhotoviteľ sa zaväzuje začať s odstraňovaním prípadných vád diela reklamovaných objednávateľom do 5 dní odo dňa obdržania reklamácie, ak nedôjde k obojstranne podpísanej dohode o inom termíne.
7. Objednávateľ je povinný umožniť zhotoviteľovi prístup do priestorov, kde sa majú záručné vady odstraňovať.

# 

# **Článok X.** **Zmluvné pokuty a sankcie**

1. V prípade, že zhotoviteľ neodovzdá dielo v termíne dohodnutom v tejto Zmluve, objednávateľ má právo na zmluvnú pokutu vo výške:
   * 1. 0,05% z ceny diela za každý začatý deň omeškania a
     2. škody, ktorá takýmto počínaním zhotoviteľa, objednávateľovi vznikne. Za takúto škodu sa považuje aj výška krátenia Nenávratného finančného príspevku (NFP), o ktorú objednávateľ príde z dôvodu nedodržania termínu dodania diela, **až do výšky 100% NFP**, uvedenom v Zmluve o poskytnutí NFP.
2. V prípade, že je objednávateľ v omeškaní s úhradou faktúry, zhotoviteľ má právo na úroky z omeškania v zmysle § 369 Obchodného zákonníka.
3. V prípade porušenia ktorejkoľvek z povinností týkajúcej sa subdodávateľov alebo ich zmeny (napr. neoznámenie zmeny subdodávateľa alebo využitie subdodávateľa, ktorý nespĺňa podmienky podľa § 32 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov), má objednávateľ nárok na zmluvnú pokutu vo výške 5% z ceny diela za každé porušenie ktorejkoľvek z vyššie uvedených povinností a to aj opakovane.

# 

# **Článok XI.** **Odstúpenie od zmluvy**

1. Od zmluvy možno odstúpiť v prípadoch, ktoré stanovuje Zmluva a § 344 a nasl. Obchodného zákonníka.
2. Odstúpenie od zmluvy musí byť druhej zmluvnej strane doručené písomne.
3. Objednávateľ je oprávnený odstúpiť od zmluvy v prípade podstatného porušenia Zmluvy zo strany zhotoviteľa, za čo sa považujú najmä tieto skutočnosti:

* ak zhotoviteľ pred nástupom na vykonanie diela nepreukáže objednávateľovi, že má uzatvorené poistné zmluvy podľa bodu 7.2 tejto Zmluvy,
* ak zhotoviteľ v rozpore s ustanoveniami Zmluvy zastavil realizáciu diela alebo inak prejavil svoj úmysel nepokračovať v plnení záväzkov vyplývajúcich z tejto Zmluvy,
* ak zhotoviteľ bude preukázateľne realizovať dielo v rozpore s dohodnutými podmienkami v tejto Zmluve, ak sa vyskytnú vady v plnení, na ktoré bol zhotoviteľ písomne upozornený a ktoré napriek tomu neodstránil v primeranej lehote poskytnutej objednávateľom.
* ak zhotoviteľ neuhradí finančnú garanciu v zmysle bodu 9.4 v dohodnutom termíne.
* porušenie ktorejkoľvek z povinností týkajúcej sa subdodávateľov alebo ich zmeny (napr. neoznámenie zmeny subdodávateľa alebo využitie subdodávateľa, ktorý nespĺňa podmienky podľa § 32 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov).

# 

# **Článok XII. Náhrada škody, právne vzťahy a dôsledky neplnenia zmluvy, vyššia moc**

1. V prípade, že jedna zo zmluvných strán neoprávnene preruší alebo zastaví práce, prípadne príde k prerušeniu alebo zastaveniu prác z jej viny, zaväzuje sa druhej strane zaplatiť všetky preukázané náklady, ktoré jej v súvislosti s prerušením alebo zastavením vznikli. Vecný rozsah rozpracovanosti nákladov ako aj finančné ohodnotenie bude odsúhlasené komisionálne štatutárnymi zástupcami oboch zmluvných strán. O tejto skutočnosti musí byť uvedený záznam v stavebnom denníku.
2. Každá zo zmluvných strán má nárok na náhradu škody, vzniknutej v dôsledku porušenia záväzku druhou zmluvnou stranou, a to v zmysle § 373 a nasl. Obchodného zákonníka. Jej výška bude vzájomne prerokovaná.
3. Objednávateľ je oprávnený odstúpiť od tejto zmluvy úplne alebo čiastočne ak napriek prepracovaniu alebo nápravným opatreniam dodávateľa sú dodávky a práce alebo ich časti vadné v takom rozsahu, že ďalšie plnenie Zmluvy nie je pre objednávateľa prijateľné.
4. Zhotoviteľ je povinný dbať na dodržiavanie pracovnej disciplíny, opatrení bezpečnosti a ochrane zdravia pri práci a požiarnej ochrany svojich zamestnancov a zamestnancov svojich subdodávateľov (osobitne zákazu požívania alkoholu a omamných látok) a dodržiavať všetky zmluvné podmienky. V prípade, ak objednávateľ zistí, že zamestnanci zhotoviteľa, resp. jeho subdodávateľa závažne porušujú pracovnú disciplínu, zásady bezpečnosti práce a ochrany zdravia a požiarnej ochrany, podmienky nakladania s odpadmi, respektíve iné písomne dohodnuté podmienky, môže objednávateľ odstúpiť od zmluvy.

12.5. V prípade výskytu vyššej moci (živelné pohromy, zemetrasenie, vojna) nie je neplnenie predmetu zmluvy sankcionované a po dobu trvania vyššej moci neplynie doba výstavby.

# 

# **Článok XIII.** **Spoločné a záverečné ustanovenia**

1. Táto zmluva sa riadi právnym poriadkom Slovenskej republiky. Práva a povinnosti zmluvných strán vyplývajúcich z tejto zmluvy sa riadia ustanoveniami tejto Zmluvy. Práva a povinnosti zmluvných strán touto zmluvou neupravené sa riadia ustanoveniami Obchodného zákonníka a podporne ustanoveniami Občianskeho zákonníka v znení ich zmien a doplnkov.
2. Všetky spory, vyplývajúce z plnenia tejto zmluvy, budú zmluvné strany riešiť predovšetkým dohodou a vzájomným rokovaním. V prípade, ak k dohode nedôjde, bude spor predložený k rozhodnutiu slovenského súdu v zmysle príslušných ustanovení Občianskeho súdneho poriadku.
3. Zhotoviteľ, ku dňu podpisu tejto zmluvy uvádza, že predmet zákazky resp. jeho časť bude realizovať aj prostredníctvom nasledujúcich subdodávateľov: *(ak je to relevantné uviesť: obchodné meno, sídlo/miesto podnikania, IČO a údaje o registri subdodávateľa, ako aj údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia).* Zhotoviteľ sa zároveň zaväzuje oznámiť objednávateľovi akúkoľvek zmenu údajov o subdodávateľovi.
4. Zmluvné strany sa dohodli, že oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči zhotoviteľovi kontrolu/audit obchodných dokumentov a vecnú kontrolu v súvislosti s realizáciou zákazky a zhotoviteľ je povinný poskytnúť súčinnosť v plnej miere. Uvedenú povinnosť budú obsahovať aj zmluvy medzi zhotoviteľom a jeho subdodávateľmi.
5. Zmluva nadobudne platnosť dňom podpisu oboma zmluvnými stranami. Účinnosť zmluvy je podmienená schválením procesu obstarávania na dodávateľa predmetu zákazky poskytovateľom nenávratného finančného príspevku (NFP). Objednávateľ má právo odstúpiť od tejto zmluvy bez udania iného dôvodu v prípade neschválenia procesu obstarávania poskytovateľom NFP.
6. Akékoľvek zmeny tejto zmluvy je možné robiť výhradne len formou písomného a očíslovaného dodatku podpísaného oboma zmluvnými stranami. Objednávateľ si vyhradzuje právo dodatky k tejto zmluve viažuce sa na cenu diela podľa tejto zmluvy neakceptovať.
7. V prípade ak nastane situácia, ktorá bude potvrdzovať rozpor medzi výkazom výmer a PD, alebo rozpor medzi Výkazom výmer a technickými správami, alebo rozpor medzi PD a technickými správami, alebo rozpor medzi výkazom výmer, alebo PD a technickými správami a skutočnosťou, ktorých súlad potvrdil objednávateľ v čase prípravy ponúk, ktoré ani projektant, ani objednávateľ, ani uchádzači pri vynaložení odbornej starostlivosti nepredpokladali, uzatvoria zmluvné strany dodatok k zmluve na takto vzniknuté rozpory. Dodatok bude uzatvorený až po odsúhlasení jednotlivých položiek projektantom diela, stavebným dozorom, objednávateľom a zhotoviteľom diela.
8. Neoddeliteľnú súčasť tejto Zmluvy tvoria prílohy :

Príloha č. 1 - Ponukový rozpočet - ocenený výkaz výmer

1. Táto zmluva sa vyhotovuje v troch rovnopisoch, z ktorých objednávateľ obdrží dve vyhotovenia a zhotoviteľ jedno vyhotovenie.
2. Zmluvné strany vyhlasujú, že si text tejto Zmluvy riadne a dôsledne prečítali, porozumeli jej obsahu a právnym účinkom z nej vyplývajúcich. Ich zmluvné prejavy sú dostatočne jasné, určité a zrozumiteľné. Podpisujúce osoby sú oprávnené k podpisu tejto Zmluvy a na znak slobodného a vážneho súhlasu ju podpísali.

V Petrovanoch , dňa ................... V ..........................., dňa ...................

......................................................... ........................................................

Za objednávateľa: Za zhotoviteľa:

Príloha č. 1 - Ponukový rozpočet - ocenený výkaz výmer

Príloha č. 7 Titulný list.

Identifikácia obstarávateľa:

Obchodné meno: Ing. Vladimír Ščešňák

Sídlo organizácie: 082 53 Petrovany 458

IČO: 40636062

Predmet zákazky:

**„Rekonštrukcia lesnej cesty Zabitý chlap.“**

Identifikačné údaje uchádzača:

obchodné meno: ...........................................................................

sídlo: ...........................................................................

IČO: ...........................................................................

kontaktná osoba uchádzača:

meno a priezvisko: ...........................................................................

telefón: ...........................................................................

mail: ...........................................................................